**ИНВЕСТИЦИИ ВО ОСНОВНИ СРЕДСТВА НА ЗЕМЈОДЕЛСКИТЕ СТОПАНСТВА**


**(МЕРКА 1)**

****





**ЕВРОПСКИ МОЖНОСТИ ЗА МАКЕДОНСКОТО ЗЕМЈОДЕЛСТВО И РУРАЛНИОТ РАЗВОЈ**

****

1. **Корисници:**
2. **Земјоделско стопанство**

* Физичко лице (носител на семејно земјоделско стопанство);
* Индивидуален земјоделец – ИЗ;
* Правно лице.

1. **Задруги**
2. **Производни капацитети со кои треба да располага барателот:**

**Растително производство**

* Минимум **0,1 ха** за инвестиции во **расадници**;
* Минимум **0,3 ха** за инвестиции во **повеќегодишни култури и пластеници**;
* Минимум **0,5 ха** за инвестиции во **градинарско производство на отворено;**
* **Минимум 1 ха** за инвестиции во **житарици, индустриски култури и фуражни култури**;
* Минимум **1 ха** во случај на инвестиции во **земјоделска механизација**.

**Сточарско производство**

* **5 крави/12 телиња** за инвестиции во **говедарство;**
* **15 овци/кози** за инвестиции во **овчарство/козарство;**
* **16 маторици/300 прасиња** за инвестиции во **свињарство**;
* **1 400 бројлери/700 несилки** за инвестиции во **живинарство** (со исклучок на патки, гуски, мисирки, фазани, ноеви, ему и бисерки).

*Кај сточарското производство бараниот капацитет треба да биде достигнат на крајот на инвестицијата.*

1. **Стандарди**

**На крај на инвестицијата** потребно е да се достигнат минималните национални стандарди за:

* **Јавно здравје** (во производство на млеко и преработка на земјоделско стопанство)
* **Благосостојба на животните** (во сточарско производство и преработка на земјоделско стопанство при колење на домашни животни)
* **Заштита на животна средина**.

1. **Економска одржливост**

Економската оддржливост на инвестицијата барателот ја докажува преку:

* **Технички предлог проект** (за инвестиции **до 50.000 €);**
* **Деловен план** (за инвестиции **над** **50.000 €** и кога барателот е земјоделска задруга)

1. **Сопственост на земјиште**

За земјиштето и/или објектите кои се предмет на инвестицијата барателот треба да докаже:

* **Сопственост;**
* **Договор за закуп** (најмалку **7** **години** од денот на поднесување на барањето).

1. **Специфични критериуми**

* Инвестициите за **наводнување** се наменети за воспоставување на нови и/или санација/надградба на постоечките системи за наводнување;
* Прифатливи се инвестиции во воспоставување/модернизација **на пластеници и стакленици** (традиционални фолии (тунели), не се прифатливи);
* **Лозите/лозовиот саден материјал** – да се во согласност со Националната сортна листа или со Општиот каталог на сорти на вино и сорти на винова лоза и подлоги на ЕУ;
* **Лозовите насади –** да серегистрирани воНационалниот регистар на лозови насади;
* **Одгледувалиштата на домашни животни** да обезбедуваат доволно простор и опрема за одгледување на крајот на инвестицијата;
* **Инвестициите во сточарско производство**, треба да докажат дека објектите се обезбедени или да предложат инвестиции во системи за управување на арското ѓубре;
* Инвестиции за **производство на енергија од обновливи извори –** само за задоволување на сопствените потреби на земјоделското стопанство;
* Барателите кои се занимаваат со **интензивно свињарство/живинарство**, можат да предложат инвестиции за воспоставување на интегрирани еколошки барања.

1. **Приоритетни сектори**

**Растително производство**

Житарици, индустриски култури, фуражни култури, градинарство (вклучувајќи и компир), повеќегодишни култури (овоштарници, вклучувајќи и трпезно грозје, маслинки, медоносни дрва за производство на мед), лозја.

**Сточарско производство**

Говедарство (млечно говедарство, гоење), свињарство (репродукција, гоење), овчарство и козарство (млечно овчарство/козарство, гоење), живинарство ( производство на месо – бројлери, кокошки носилки).

**Преработка и директен маркетинг на сопственото земјоделско производство на земјоделско стопанство**

Млеко и млечни производи, месо и месни производи, овошје и зеленчук вклучувајќи и компири, печурки и мешункасти култури, жита, мелнички производи и производи од скроб, растителни и животински масла и масти, шира од грозје, сок од грозје, вино и оцет и сточна храна и фуражни култури.

**Производство на енергија од обновливи извори за сопствена потрошувачка**

Обработка на растителни и животински производи од примарна и секундарна биомаса (освен биомаса од рибни производи) за производство на биогас и/или био горива, користење на сончева енергија, ветерници, геотермална енергија итн.

1. **Прифатливи инвестиции**

* Конструкција/реконструкција на објекти за производство или помошни објекти;
* Конструкција/реконструкција на објекти кои се користат за пост-бербени активности и преработка на земјоделски производи;
* Набавка на повеќегодишни растенија;
* Набавка на нови машини и опрема;
* Објекти и опрема за наводнување;
* Набавка на специјализирани транспортни приколки;
* Инфраструктура на земјоделско стопанство.

1. **Висина на поддршка**

Висината на финансиската поддршка изнесува **60%** од вкупните прифатливи трошоци на инвестицијата.

Висината на финансиската поддршка ќе се зголеми до:

* **65%** за инвестиции во земјоделски стопанства реализиарани од страна на млади земјоделци;
* **70%** за инвестиции во земјоделски стопанства во планинските области.

Финансиската поддршка ќе се зголеми за **10 %** за:

* Инвестиции кои се однесуваат на системи складирање и управување со арско ѓубре;
* Инвестиции за подобрување на ефикасноста од употребата на азотни ѓубривa и сл;
* Инвестиции во објекти/опрема, чија цел е подобрување на енергетската ефикасност;
* Инвестиции во објекти/опрема за производство на био-енергија;
* Инвестиции во објекти/опрема за производство на енергија од другите обновливи извори за задоволување на сопствените потреби за енергија на земјоделско стопанство;
* Инвестиции во објекти/опрема за третман на отпадни води/канализација.

Минимална вредност на вкупните прифатливи трошоци за инвестициски проект – **3.000 €.**

Максимална вредност на вкупните прифатливи трошоци по еден корисник изнесува **1.500.000 €**

за целиот период на спроведувањето на Програмата.

**Идни инвестиции**

Барателите може да поднесат повеќе проекти во рамките на оваа мерка во текот на спроведувањето на Програмата, под услов максималните вкупни прифатливи трошоци (до **1.500.000 €)** да не бидат надминати и претходните проекти да бидат реализиарни (исплатени на корисникот).

**Потребните формулари за аплицирање може да се подигнат во:**

**Министерство за земјоделство шумарство и водостопанство**

**Тело за управување со ИПАРД**

Тел.: 02/3134-477 локал 113,114,115

Адреса: Аминта III бр.2, Скопје,

[www.ipard.gov.mk](http://www.ipard.gov.mk)

**Агенцијата за финансиска поддршка во земјоделството и руралниот развој**

Тел.: 02/3097-460

Адреса: III Македонска бригада бб., Скопје

[www.ipardpa.gov.mk](http://www.ipardpa.gov.mk)

**Агенција за поттикнување на развојот на земјоделството**

Тел.: 047/228-330 и 047/228-370

Адреса: Климент Охридски бб, Пелагонка II, Битола

[www.agencija.gov.mk](http://www.agencija.gov.mk)